Eugeniusz Baziak

Eugeniusz Baziak (født 8. mars 1890 i Tarnopol i Galizien i Østerrike-Ungarn, død 15. juni 1962 i Warszawa i Polen) var polsk erkebiskop av erkebispedømmet Lwów og apostolisk administrator av erkebispedømmet Kraków.


== Liv og virke ==


=== Prest ===
I 1908 begynte han ved det katolske presteseminaret i Lemberg (senere Lwów, Lvov, Lviv), studerte teologi og mottok 14. juli 1912 prestevielsens sakrament ved Wladyslaw Bandurski, som var hjelpebiskop i den polske storbyen. Havn virket så i sjelesorg og katekese i Schowka (Żółkiew) og Ternopol. Under første verdenskrig var han militætkapellan i den kongelige og keiserlige militærsjelesorg (Østerrike-Ungarn) og ble rammet av tyfus da han så til sårede soldater. Han ble så satt til sogneprest i en menighet ved Tarnopol. I 1921 tok han den teologiske doktorgrad.


=== Biskop ===
Den 15. september 1933 utnevnte pave Pius XI han til hjelpebiskop i Lwów og til titularbiskop av Phocaea. Bispevielsen ble foretatt den 5. november 1933 av Lwóws latinske erkebiskop Boleslaw Twardowski. Medkonsekratorer var biskopen av Tarnów, Franciszek Lisowski og hjelpebiskopen i Tarnów, Edward Komar.
Som hjelpebiskop var han rektor for det teologiske seminar i erkebispedømmet.
Den 1. mars 1944 utnevnte pave Pius XII ham til koadjutor-erkebiskop med etterfølgelsesrett til Lwów, og til titularerkebiskop av Parium. Den 22. november 1945 ble han erkebiskop av Lwów. 
I 1945 ble han tilkalt av den sovjetiske ordensmakt og underkastet et nattlig forhør, og senere beholdt i forvaring. 1946 ble han tvunget av de sovjetiske myndigheter til å forlate landet, altså Sovjetunionen, og han dro da til Polen. 
Den 23. mars 1951 ble han apostolisk administrator av erkebispedømmet Kraków. Han ble arrestert mot slutten av 1952, men etter noen måneder løslatt av helsegrunner. Han bispeviet den 28. september 1958 Karol Wojtyła (den senere pave Johannes Paul II) til hjelpebiskop av Kraków og til titularbiskop av Ombi. Det var erkebiskopen selv som hadde anbefalt overfor pave Pius XII at fader Wojtyła burde bli biskop. Denne anbefalingen var øyensynlig så sterk og klar at paven bestemte seg uten en gang å konsultere den polske kirkes primas, Stefan Wyszyński, noe som ellers var det vanlige. Istedet fikk Wyszyński bare en instruks fra Vatikanet om å informere fader Wojtyła om utnevnelsen og anmode ham om å ta den imot. Han forble offisielt erkebiskop av Lwów, selv om han var nektet adgang dit. De polske kommunistiske myndigheter hadde siden kardinal Sapiehas død forhindret at noen ble formelt innsatt som ny erkebiskop av Kraków.Han ble begravet i krypten under  Zebrzydowski-kapellet i Wawel-katedralen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak


== Referanser ==


== Eksterne lenker ==
Erkebiskop Eugeniusz Baziak